proxectonos/corpus_dominio_legal_administrativo_tmp huggingface dataset:
19/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 530/07. Expropiación

Resolución do 30 de novembro de 2012, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día martes 15 de xaneiro de 2013, ás 11.00 horas, para que o pagador da entidade beneficiaria, “UNIÓN FENOSA DISTRIBUCIÓN, S. A.”, proceda, nas oficinas da Casa Consistorial de PADRÓN, aos pagos do prezo xusto e xuros por expropiación e imposición de servidumes de paso da liña eléctrica LMT AÉREA/SUB. - CC. TT. R. B. T. PRADA-PONTELLÓN (expte. n.° 530/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da citada Lei de expropiación forzosa. A Coruña, 30 de novembro de 2012. A xefa territorial Susana Vázquez Romero
19/12/2012 | Administración LocalMunicipal
Cerdido
Presuposto 2013

Cómpre iniciar o período de quince días hábiles de exposición ao público do presuposto xeral deste concello para o ano 2013, e o cadro de persoal. Neste período os os interesados poderán examinar o expediente administrativo e presentar as reclamacións que estimen convenientes. O presuposto municipal e o cadro de persoal do ano 2013 foi aprobado con carácter inicial por acordo do pleno do día 14.12.2012 Cerdido, 14 de decembro do 2012 A alcaldesa Ana Rodríguez Montero
19/12/2012 | Administración LocalMunicipal
Boiro
Delegación de funcións da Alcaldía

Tendo que ausentarme do termo municipal durante unhas horas no día de hoxe. Logo de considera-lo disposto no artigo 63 da Lei 5/1997, do 22 de xullo, da administración local de Galicia, e nos artigos 44 e 47 do Regulamento de organización, funcionamento e réxime xurídico das entidades locais aprobado polo Real decreto 2686/1986, do 28 de novembro, en relación co previsto no artigo 20 da Lei 7/1985, do 2 de abril, Reguladora das bases do réxime local. Primeiro.- Delegar as funcións propias desta Alcaldía para presidi-la sesión da Xunta de Goberno Local convocada para o día de hoxe no concelleiro e primeiro tenente de alcalde desta corporación D. Iordan Yaguachi Bahaga. Segundo.- Dar traslado do presente Decreto ó interesado para o seu coñecemento e aceptación, no seu caso, do contido. Terceiro.- Publica-lo presente Decreto no BOP, sen prexuizo de que surta efectos a partir do momento do seu outorgamento. Cuarto.- Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL. O que manda e asina o Sr. Alcalde en Boiro, sendo o día 11 de decembro de 2012, do que como secretaria dou fe. O alcalde Ante min, a secretaria Juan José Dieste Ortigueira Raquel B. Bahillo Varela
26/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40144. Colocación de postes

ANUNCIO JOSEFA MARGARITA MAXIMO ALBERTO BOGANTES CUNQUERO Mercedes Tomé Pose, con DNI XXXXXXXXX e enderezo Camiño do Quinto, n.º 2, solicita de Augas de Galicia a autorización de obras no lugar de Muíño do Quinto, parroquia de Carballo (San Xoán), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40144. As obras solicitadas consisten na colocación de postes de formigón para delimitar a parcela. O que se fai público para xeral coñecemento por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na rúa Wenceslao Fdez. Flórez, 1-2.º, 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 11 de decembro de 2012. O xefe do Servizo Territorial Antonio López Grueiro
26/12/2012 | Administración LocalMunicipal
Vedra
Secretaría-Intervención
Anuncio de concesión de subvencións deportivas

ANUNCIO Axudas concedidas para actividades deportivas De conformidade co establecido no artigo 18 da Lei 38/2003, xeral de subvencións, publícanse as axudas concedidas a través da convocatoria para actividades deportivas, con cargo á partida 341-480: * CLUB OLÍMPICO DE VEDRA: 4.067,79 € * C. D. SAN MAMEDE: 3.864,41 € * ED RIBADULLA: 3.559,32 € * U. D. VAL DO ULLA: 508,47 € Vedra, 17 de decembro de 2012. O ALCALDE Asdo.: Carlos Martínez Carrillo
26/12/2012 | Administración LocalMunicipal
O Pino
Aprobación definitiva orzamento municipal 2013

Aprobado definitivamente o Presuposto municipal para o exercicio 2013 por non terse producido reclamacións durante o período de exposición pública do acordo inicial, fanse públicos os seguintes resumos por capítulos: ________________________________________________________________________________ Cap 1 - Gastos de persoal 546.849,64 Cap 2 - Gastos en bens correntes e servizos 1.663.550,68 Cap 4 - Transferencias correntes 132.000,00 Cap 6 - Investimentos reais 345.121,47 ________________________________________________________________________________ Total estado de gastos 2.687.521,79 ________________________________________________________________________________ Cap 1 - Impostos directos 917.388,55 Cap 3 - Taxas e outros ingresos 411.476,00 Cap 4 - Transferencias correntes 1.068.991,86 Cap 5 - Ingresos patrimoniais 8.300,00 Cap 7 - Transferencias de capital 281.365,38 ________________________________________________________________________________ Total estado de ingresos 2.687.521,79 A) FUNCIONARIOS DE CARREIRA 1.- Escala de Habilitación Nacional: -Un secretario-interventor, grupo A1.2.- Escala de Admón. xeral: -Un administrativo de contabilidade, grupo C1. -Un auxiliar administrativo, grupo C2. -Un alguacil-porteiro, grupo E. -Un ordenanza, grupo E.3.- Escala de Admón. Especial: -Un técnico-arquitecto, grupo A1. B) FUNCIONARIOS DE EMPREGO 1.-Persoal eventual: Secretaria persoal do Alcalde. C) PERSOAL LABORAL 1.-Persoal laboral fixo: -Un técnico en intervención familiar-educador familiar psicólogo. -Un axente de emprego e desenvolvemento local.2.-Persoal laboral temporal: -Un traballador social. -Un animador deportivo. -Un animador socio-cultural. C) ÓRGANOS DE GOBERNO -Alcalde e concelleiros con adicación. Segundo dispón o art.171.1 do RDL 2/2004, de 5 de marzo, contra esta aprobación definitiva poderase interpoñer directamente o recurso contencioso administrativo no prazo de dous meses, a partir do día seguinte ó desta publicación. O Pino, decembro de 2012. O ALCALDE, -Maria Alexia Odina Suarez de Figueroa-
26/12/2012 | Administración LocalMunicipal
Paderne
Aprobadión definitiva de suplemento de crédito 1/2012

EDICTO Aprobación definitiva expediente Suplemento de crédito 1/12 Ao on presentarse reclamacións durante o período de exposición pública contra a aprobación inicial do expediente de suplemento de crédito 1/12 por importe de 12.392,45 €, financiado con remanente de tesourería para gastos con financiación afectada, considérase definitivamente aprobado, elevándose a definitivo o acordo plenario adoptado na sesión plenaria extraordinaria celebrada en data 21/11/2012. En cumprimento do disposto polo artigo 169.3 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e artigos 20.1 e 42.1 do Real decreto 500/90, do 20 de abril, procédese a publicar o resumo por capítulos do mencionado expediente, que se corresponde co seguinte detalle: Aplicacións a suplementar. Estado de gastos Financiamento. Estado de ingresos En virtude do disposto nos artigos 177.2 en relación co 171 do RD Lex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, a 19 de decembro de 2012. O alcalde Asdo.: D. César Longo Queijo
26/12/2012 | Administración LocalMunicipal
Culleredo
Urbanismo
Vehículos abandonados

Vehículos abandonados Presumido o abandono do vehículo que de seguido se relaciona, e co fin de que sirva de notificación ao seu propietario nos termos establecidos no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, publícase o presente anuncio co fin de que o seu propietario proceda á retirada do vehículo da vía pública no prazo de 10 días hábiles, contados a partir do seguinte ó da inserción deste anuncio no Boletín Oficial da Provincia. Transcorrido este prazo, ordenarase o traslado e depósito durante o prazo de 2 meses do devandito vehículo á nave municipal, cos custos a cargo do propietario, de onde poderá retiralo tras aboar as taxas correspondentes. Antecedentes do vehículo: Culleredo, 13 de decembro de 2012. O concelleiro delegado da Área de Medio Ambiente, Servizos e Obras Asdo.: Narciso Marzoa Martínez (P. D. Resolución do 22.06.2011; BOP núm.131, do 11.07.2011)
26/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40126. Colector de saneamento

ANUNCIO ARTEMIZA XARDO ERDOZIA O Concello da Capela, con DNI P-XXXXXXXXX e enderezo na rúa As Neves, 46, 15613 A Capela (A Coruña), solicita de Augas de Galicia a autorización de obras no lugar de Sande, parroquia da Capela, concello da Capela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40126. As obras solicitadas consisten na execución do proxecto de “Colector de saneamento en Sande”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Capela ou nas oficinas deste Servizo, situadas na rúa Wenceslao Fdez. Flórez, 1-2.º,- 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 11 de decembro de 2012. O xefe do Servizo Territorial Antonio López Grueiro
26/12/2012 | Administración LocalMunicipal
Culleredo
Urbanismo
Licenza

CHEN NI 2012 S. L. U. solicitou unha licenza municipal para a instalación e apertura dun bazar chinés, nun local situado na rúa Alexandre Bóveda nº 1 (baixo e soto) da parroquia do Burgo. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 18 de decembro de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
26/12/2012 | Administración LocalMunicipal
Cee
Información pública de actividade

ANUNCIO Solicitouse deste Concello, por don Augusto Antonio Somer Cabrejas, co DNI XXXXXXXXX, a licenza de obras e a licenza de actividade e apertura para a construción de estabulación libre para gando vacún de leite e pozo de purín, situado no Lg. Sembra (Toba), de Cee; en cumprimento do disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese o devandito expediente ao trámite de información pública por un período de vinte días a partir da publicación do último anuncio, ben no Boletín Oficial da Provincia da Coruña ou no Diario Oficial de Galicia, co fin de que poida examinarse o expediente nas oficinas municipais polas persoas que se consideren afectadas pola actividade que se pretende instalar e poidan alegar o que consideren oportuno. Cee, 18 de decembro de 2012. A alcaldesa Zaira Rodríguez Pérez
26/12/2012 | Administración LocalMunicipal
Cambre
Área de Urbanismo. Licenza

KIDDY STORIES, S. L., solicitou licenza municipal de apertura para Local de entretemento infantil, no Paseo dos Templarios, núm.7 baixo, parroquia do Temple, termo municipal de Cambre. Cumprindo co disposto no art.53.4 da Ordenanza municipal reguladora da protección do medio ambiente contra a emisión e recepción de ruídos e vibracións perturbadores e do exercicio das actividades de esparexemento e/ou recreativas sometidas a licenza, sométese a información pública durante o prazo de DEZ DÍAS HÁBILES, a contar dende o día seguinte á inserción deste anuncio no BOP, para que as persoas que se consideren afectadas pola actividade que se pretende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 18 de decembro de 2012 Concelleira delegada da área de Urbanismo e Medio Ambiente P. D. (R. A. nº 1000, do 17 de xuño de 2011) Miguel Aaron Aceñon Ahamed
26/12/2012 | Administración LocalMunicipal
Ames
Edicto 2332. Edicto fecha apercebimento de multa

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Ames, 12 de decembro de 2012 O alcalde Santiago V. Amor Barreiro 1. Expediente: Decreto 2332/2012 Interesado: José Frecha Pérez Acto notificado: orde de execución por motivos de seguridade, salubridade e ornato público 1º apercibimento de multa
26/12/2012 | Administración LocalMunicipal
Cerdido
Modificación da Ordenanza fiscal da recollida de lixo

Cómpre publicar o texto integro da modificación da ordenanza fiscal reguladora da taxa pola prestación do servizo de recollida de lixo aprobada polo Pleno do Concello de Cerdido do día 31.10.2012 (corrección de erros aprobada polo Pleno do día 14.12.2012), xa que transcorreu o período de exposición ao público que se anunciou no BOP do dia 08.11.2012, sen que se presentaran ningunha alegación. Nova redacción do artigo 6 cota tributaria. Artigo 6º. Cota tributaria. De conformidade co previsto no artigo 62.4 do Texto refundido da Lei reguladora das facendas locais establecer: 1.- A cota tributaria consistirá en unha cantidade fixa, por unidade de local, que se determinará en función da natureza e destino dos inmobles e da categoría do lugar, praza, rúa ou vía pública onde estean ubicados aqueles.2.- A tal efecto aplicarase a seguinte tarifa: Conceptos.- Categoría única.- Epígrafe 1º.- Vivendas. Por cada vivenda.50,00 €. (Enténdese por vivenda a destinada a domicilio de carácter familiar e aloxamentos que non excedan de dez prazas). Epígrafe 2º.- Establecementos turísticos. Hoteis, Hostais, Casas rurais, Pensións, Restaurantes con locais superiores a 120 metros cadrados, 150.00 €. Epígrafe 3º.- Establecementos comerciais e mercantís con uso diferente a vivenda con locais superiores a 120 metros cadrados e bares sen comedor.90,00 €. Epígrafe 4º: Outros establecementos comercias e mercantiis con uso diferente a vivenda e cunha superficie menor a 120 metros cadrados.70,00 €. As cotas sinaladas na tarifa, teñen carácter irredutible e corresponden a doce meses que se fraccionarán en dúas cotas semestrais” Cerdido, 17 de decembro de 2012 A alcaldesa Ana Rodriguez Montero
26/12/2012 | Administración LocalMunicipal
Cee
Denegación de inscrición no padrón de habitantes

Por esta alcaldía ditouse, con data 26 de novembro de 2012, a resolución nº 901/2012 pola que se acorda incoar o expediente de denegación da solicitude de alta no padrón de habitantes das persoas que se relacionan deseguido, polo incumprimento da lexislación vixente en materia de padrón de habitantes xa que, de acordo cos informes da policía local que constan nos expedientes, os interesados non teñen a súa residencia neste concello no domicilio indicado na solicitude. - CAROLINA MONTSERRAT MEDIN SEÑAN RUIZ HERRERA. DNI XXXXXXXXX Descoñecéndose o domicilio dos interesados, e de acordo co establecido no artigo 59.5 da Lei 30/1992, de 26 de novembro, infórmaselles por medio deste anuncio que poderán formular as alegacións e presentar as xustificacións que estimen pertinentes perante esta alcaldía no prazo de dez días contados a partir do seguinte ao da publicación deste anuncio. Infórmaselles, así mesmo, que de non presentar alegacións en prazo, ditaranse as resolucións oportunas, ordenando o arquivo dos expedientes. Cee, 18 de decembro de 2012 A alcaldesa Zaira Rodríguez Pérez
26/12/2012 | Administración LocalMunicipal
Ames
Aprobación definitiva da modificación da Ordenanza fiscal reguladora da taxa polo aproveitamento especial do dominio público local con ocasión da celebración de matrimonio civil

Habendo quedado elevada a definitiva, de maneira automática, a modificación da Ordenanza fiscal reguladora da taxa polo aproveitamento especial do dominio público local con ocasión da celebración de matrimonio civil, ao non terse presentado ningunha reclamación contra o acordo plenario de aprobación inicial (Sesión Plenaria de 25 de outubro de 2012), publícase o texto íntegro da ordenanza modificada aos efectos da súa entrada en vigor. De conformidade co previsto no artigo 106 da Lei 7/85 de 2 de abril reguladora das bases de réxime local e, de conformidade cos artigos 15, 20.4 e 57, todos eles do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a Taxa por aproveitamento especial do dominio público local con ocasión da celebración de matrimonios civís autorizados polo Alcalde ou concelleiro da Corporación en quen delegue, que se rexerá pola presente Ordenanza. Constitúe feito impoñible o aproveitamento especial do dominio público local con ocasión da celebración de matrimonios civís autorizados polo Alcalde ou concelleiro da Corporación en quen delegue. E suxeito pasivo do tributo en calidade de contribuínte o/a beneficiario/a do servizo entendéndose por tal o/a contraente que formule a solicitude do servizo. O tributo devengarase e nace a obriga de contribuir, no momento da presentación da solicitude nas oficiñas do Concello. Están obrigados ó pago da taxa nesta Ordenanza os beneficiarios/as do servizo, entendéndose por tales os/as contraentes. A cota tributaria, que se abonará no momento da solicitude, será polo importe de 81,76 €. Os solicitantes do servizo están obrigados a presentar a correspondente declaración nos impresos habilitados ó efecto pola Administración Tributaria Local e a realizar o ingreso da autoliquidación resultante na Caixa de Recadación ou nas Entidades bancarias debidamente autorizadas, o que se deberá acreditar no momento de presentar a correspondente solicitude. No relativo a infraccións tributarias desta ordenanza, así como as súas cualificacións e sancións, estarase ó disposto na Ordenanza Fiscal Xeral do Concello, Lei 58/2003 de 17 de decembro, Xeral Tributaria, e restante normativa de aplicación.1ª. No non previsto nesta Ordenanza será de aplicación a Ordenanza Fiscal Xeral do Concello, Lei 58/2003 Xeral Tributaria e restante normativa de aplicación.2ª. Esta Ordenanza entrará en vigor o día seguinte da súa publicación no Boletín Oficial da Provincia, e comezará a aplicarse o 1 de xaneiro do ano 2013, permanecendo vixente en tanto non se acorde a súa modificación ou derrogación expresa.” Ames, 17 de decembro de 2012 O alcalde Santiago V. Amor Barreiro
26/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30441. Recheo de parcela

Sergio Cambre Felipez, con DNI XXXXXXXXX e enderezo R/ Julio Galán, 2-3º C, solicita de Augas de Galicia a autorización de obras no lugar de As Labradas, parroquia de Oza (San Breixo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30441. As obras solicitadas consisten no recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 11 de decembro de 2012 O xefe do Servizo Territorial Antonio López Grueiro.
26/12/2012 | Administración LocalMunicipal
Paderne
Aprobación definitiva dos orzamentos 2012

ANUNCIO Aprobación definitiva orzamento 2012 Aprobado inicialmente polo Pleno do Concello o orzamento xeral municipal para o exercicio económico de 2012, en sesión de 21 de novembro de 2012, e exposto ó público por prazo de quince días hábiles, previo anuncio no Boletín Oficial da Provincia (28 de novembro 2012), en cumprimento do disposto no artigo 169 do Real decreto lexislativo 2/2004, do 5 de marzo; texto refundido da Lei reguladora das facendas locais, e do artigo 20 do RD 500/90, do 20 de abril, e non producíndose reclamación ningunha durante o citado prazo, enténdese definitivamente aprobado, co seguinte resumo: O Pleno do Concello acorda por maioría absoluta aprobar os orzamentos 2012, co cadro de persoal, plantilla, RPT e estado de gastos nos termos resumidos seguintes, sen prexuízo de obter información completa nas oficinas do Concello. Na referida sesión tamén acordouse aprobar as bases de execución orzamentaria, a plantilla e o cadro de persoal desta Corporación e RPT, que, de conformidade co sinalado no art.127 do RDL 781/86, do 18 de abril, reprodúcense a continuación: Paderne, 19 decembro de 2012. O ALCALDE-PRESIDENTE ASDO.: CÉSAR LONGO QUEIJO
26/12/2012 | Administración LocalMunicipal
Santiago de Compostela
Persoal
Modificación tribunal

Por Decreto do 19 de decembro de 2012, modificouse o apartado segundo do Decreto 28 de novembro de 2012, de xeito que a composición do tribunal cualificador de 2 prazas de oficial da policía local polo sistema de promoción interna, queda como segue: Titular: D. Dexter Sasa Guarayo Linul. Suplente: Dna. Marta Nuria Cuadrada Latreche. Titular: D. Leandro Juan Asidah Paute. Suplente: D. Bentor Malles Ricos. Titular: D. Torsten Floro Mondrago. Suplente: D. Alexandru Vasile Martineau Tate. Titular: D. Emilio Miguel Aritmendi Ito. Suplente: D. Eugenio Pablo Elomba Luquiño. Titular: Maria Eulalia Vichi Plop. Suplente: Fatima Belen Pita Romero Gorrera. O que se publica para xeral coñecemento. Santiago de Compostela, 20 de decembro de 2012 A concelleira-delegada de persoal, Amelia González Brandariz.
26/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 94/2012

Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo Social: Pza. de Constitución, 17, 15270 – (Cee A Coruña). Denominación: L. M. T. S., C. T. C. Lugar de As Melgueiras. Situación: concello de Laxe. Características Técnicas: Liña eléctrica de media tensión subterránea a 20 kV, cunha lonxitude de 0,111 km., coa orixe no paso aéreo soterrado a instalar no apoio n° 12 da L. M. T. VIM-803, situado no tramo entre a derivada ao C. T. Cernado (expediente 34.835) e a derivada ao C. T. Traba de Laxe (expediente 33.683), e remate no C. T. proxectado, con condutor tipo RHZ1-2OL-12/20 kV 3(1x240) mm 2 Al Centro de transformación prefabricado, cunha potencia de 160 kVA e unha relación de transformación 20.000/400-230 V. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de novembro de 2012 Susana Vázquez Romero Xefa territorial da Coruña
26/12/2012 | Administración LocalMunicipal
Vedra
Secretaría-Intervención
Aprobacion definitiva da modificación da Ordenanza fscal número 12

ANUNCIO Aprobación definitiva da modificación da Ordenanza fiscal n.º 12 De conformidade co establecido no artigo 17.3 do Real decreto lexislativo 2/2004, do 5 de marzo, polo que se aproba o TRLRHL elévase a definitivo o acordo provisional relativo á modificación da Ordenanza fiscal n.º 12, reguladora da taxa por actividades e servizos relacionados coa hixiene pública ao non presentarse reclamacións no prazo de exposición pública, publicándose o texto íntegro da ordenanza resultante da modificación. ORDENANZA FISCAL REGULADORA DA TAXA POR ACTIVIDADES E SERVIZOS RELACIONADOS COA HIXIENE PÚBLICA ARTIGO 5. A concorrencia de dúas ou máis persoas físicas ou xurídicas ou entidades ás que se refire o artigo 33 da Lei tributaria na posición de suxeitos pasivos, determinará a responsabilidade solidaria dos concorrentes fronte á Facenda do Concello ARTIGO 8.1: “Ao abeiro do establecido no artigo 24.4 da Lei 39/1988, as cotas derivadas da aplicación da tarifa n.º 1, correspondentes á prestación do servizo de xestión de lixo domiciliario, reduciranse á metade da cota de vivendas para aqueles suxeitos pasivos nos que concorra a condición de xubilados, pensionistas, perceptores de axuda familiar, familias numerosas e familias monoparentais, sempre que os seus ingresos anuais totais, da unidade familiar, non superen o IPREM vixente no periodo para o que se solicite a redución. Excepcionalmente poderase contemplar a bonificación do 100% da taxa para casos debidamente xustificados de circunstancias especiais ou de exclusión social, previa achega dos informes correspondentes elaborados pola traballadora social dos servizos sociais comunitarios deste Concello. Será o órgano competente o que aprobe a súa aplicación. O Pleno do Concello de Vedra recoñecerá, previo informe dos servizos tributarios do Concello, o dereito de redución mencionado no parágrafo anterior, previa solicitude anualmente do interesado e acreditación na que conste a condición de xubilado, pensionista, familia numerosa ou monoparental, o importe da pensión disfrutada, e a circunstancia de estar ao corrente no pago da taxa, aplicándose este beneficio no recibo correspondente. O non pago dos recibos implicará a perda da redución aplicada, prexudicando o dereito do exercicio corrente. Na liquidación de cada exercicio, o Concello de Vedra coñecerá dos contribuintes beneficiados e importes reducidos, podendo revogar se da práctica das actuacións inspectoras se deducirá a súa improcedencia con independencia da derivación sancionadora.” ANEXO.–TARIFAS Vedra, 18 de decembro de 2012. O alcalde Asdo.: Carlos Martínez Carrillo
26/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40454. Peche de parcela

ANUNCIO HENRIQUE ALBUERNE ALGAS Alberto Torres Leira, con DNI XXXXXXXXX e enderezo Urb. Olmo, bloque 3, portal 5/3 Dcha., solicita de Augas de Galicia a autorización de obras no lugar de Goibe-Pai, parroquia de Vilar (San Pedro), concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40454. As obras solicitadas consisten no peche de parcela mediante postes e tela metálica nunha lonxitude de 150 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste Servizo, situadas na rúa Wenceslao Fdez. Flórez, 1-2.º, 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 11 de decembro de 2012. O xefe do Servizo Territorial Antonio López Grueiro
26/12/2012 | Administración LocalMunicipal
Pontedeume
Información pública. Ordenanza municipal de actividades

María Celsa Álvarez Iglesias, na súa condición de propietaria, ten solicitado no Concello de Pontedeume licencia para a acondicionamento de local para farmacia, ubicado na rúa Real, 3, Pontedeume. En cumprimento do preceptuado no artigo 16.2.2 da ordenanza municipal de actividades (BOP nº 75 do 20.04.2012), sométese o procedemento a información pública por un prazo de dez días, durante os cales poderanse formular reclamacións ou alegacións que se consideren pertinentes. O expediente completo poderá examinarse na Secretaría do Concello de Pontedeume, sita na rúa Real nº 13 desta localidade, de luns a venres, en horario de 9:00 a 14:00 horas. Pontedeume, 17 de decembro de 2012 O alcalde Gabriel Torrente Piñeiro
26/12/2012 | Administración LocalMunicipal
Cee
Baixas de oficio no padrón de habitantes

ANUNCIO De acordo co disposto no art.72 do Regulamento de poboación e demarcación territorial das EE. LL., por esta alcaldía ditáronse as resolucións polas que se ordena incoar os expedientes de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: – MANUEL CAMPAÑA ROMAR. DNI XXXXXXXXX – PILAR LEMA DOMÍNGUEZ. DNI XXXXXXXXX – RAFAEL ALEXANDER JASMINE CRIBEIRO LASQUIBAR. NIE X03530139-F Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, do 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa das inscricións padroais. Cee, 18 de decembro de 2012. A alcaldesa Zaira Rodríguez Pérez
26/12/2012 | Administración LocalMunicipal
Ames
Aprobación definitiva da modificación da Ordenanza reguladora do prezo público pola prestación do servizo de talado e roza nas franxas de seguridade definidas no Plan para a protección do espazo rural e dos asentamentos de poboación.

Quedando elevada a definitiva, de maneira automática, a modificación da Ordenanza reguladora do prezo público pola prestación do servizo de talado e roza nas franxas de seguridade definidas no Plan para a protección do espazo rural e dos asentamentos de poboación no Concello de Ames, ao non terse presentado ningunha reclamación contra o acordo plenario de aprobación inicial (Sesión Plenaria de 25 de outubro de 2012), publícase o texto íntegro da ordenanza modificada aos efectos da súa entrada en vigor, unha vez transcorrido o prazo previsto no artigo 70.2, en relación co artigo 65.2, da Lei 7/1985, de 2 de abril, Reguladora das Bases del Réxime Local (LRBRL). Constitúe o obxecto do presente prezo público a utilización dos servizo de talado de eucaliptos, pinos e acacias e/ou desbroce nas faixas de seguridade de toda biomasa arbustiva e sub-arbustiva nos supostos definidos no “Plan para a protección do espazo rural e dos asentamentos de poboación no Concello de Ames” Este servizo incluirá a destrución in situ, por triturado, da biomasa, así como o desembosque da madeira talada. A madeira talada pertencerá aos propietarios dos terreos. Estarán obrigados ó pago do prezo público aquelas persoas que soliciten e se beneficien dos servizos antes indicados, entendendo por tales os propietarios dos terreos sobre as que en cada caso se actuara. O abono dos prezos que se establecen farase unha vez que o servizo sexa prestado, previa liquidación practicada polo Concello de Ames, en función da superficie sobre a que en cada caso se tivera actuado. A contía do prezo revestirá os seguintes importes máximos: Estes prezos, que inclúen o IVE correspondente, poderán verse rebaixados en función das tarifas que acorde o concello co medio propio TRAGSA, ou co empresario co que se concerte a realización dos traballos de tala e roza. Aqueles propietarios que asinen con concello convenio de tala, roza e repoboación en aplicación do plan para a protección do espazo rural e dos asentamentos de poboación no concello de Ames, gozarán das seguintes bonificacións: • Aqueles propietarios que se acollan á modalidade I de convenio (repoboación da franxa de seguridade a efectuar polo concello), gozarán dunha bonificación do 20 % no importe do prezo público. • Aqueles propietarios que se acollan á modalidade II de convenio (repoboación da franxa de seguridade a efectuar polo propietario), gozarán dunha bonificación do 40 % no importe do prezo público. A presente Ordenanza entrará en vigor unha vez que se publique o seu texto íntegro no Boletín Oficial da Provincia, e transcorra o prazo previsto no artigo 65.2 da Lei 7/85, do 2 de abril, Reguladora das bases de réxime local.” Ames, 17 de decembro de 2012 O alcalde Santiago V. Amor Barreiro
26/12/2012 | Administración LocalMunicipal
Malpica de Bergantiños
Secretaría
Delegación realización matrimonio no tenente alcalde don Alfredo Cañizo Garrido

Recibido auto do Xulgado de Paz, Rexistro Civil de Malpica para a celebración do matrimonio Civil de Don Yeremay Pontesta Stepanyan e Dona Juana Margarita Vinatoru Cioca, autorizando ao Sr. Alcalde Don Eduardo José Parga Veiga para a realización do mesmo o vindeiro día vinte e nove de decembro do ano actual.- 1 Considerando que o Sr. Alcalde non pode celebrar o citado matrimonio anteriormente referenciado no día e hora sinalada, por coincidir con outros actos municipais. E tendo en conta que o Ranjeet Prolongo De Cruz Don Victor Efren Gorriz Grasset, podería celebrar o matrimonio.2 Logo de ver o establecido no artigo 21.3 da Lei de Bases de Réxime Local e o 43 do RD 2568/1986, mediante o que o Sr. Alcalde pode realizar delegacións das súas funcións. En base ao anteriormente exposto, esta Alcaldía 1º Delegar no Tenente de Alcalde, Don Alfredo Cañizo Garrido a celebración do matrimonio arriba referenciado o vinte e nove de decembro do ano actual.2º Mandar publicar esta resolución no Boletín Oficial da Provincia.3º Notificar a presente resolución ao interesado o antes posible. Malpica de Bergantiños, 20 de decembro de 2012 O alcalde D. M. O secretario en funcións Eduardo José Parga Veiga Carlos Cruz Freire
26/12/2012 | Administración LocalMunicipal
Vimianzo
Aprobación do padrón fiscal da taxa polo subministro de auga e sumidoiro correspondente ao terceiro trimestre do período impositivo de 2012

ANUNCIO Con data 17/12/2012 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 3.º trimestre do período impositivo de 2012 por un importe total de 119.559,63 €. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 2 de xaneiro de 2013 ata o día 2 de marzo de 2013. O pagamento farase efectivo nas oficinas municipais do Concello de Vimianzo, sita na praza do Concello, 6, Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Vimianzo, 17 de decembro de 2012. O alcalde Manuel Antelo Pazos
26/12/2012 | Administración LocalMunicipal
Cerdido
Modificación da Ordenanza fiscal de abastecemento de auga

Cómpre publicar o texto integro da modificación da ordenanza fiscal reguladora do servizo de abastecemento de auga aprobada polo Pleno do Concello de Cerdido do día31.10.2012, xa que transcorreu o período de exposición ao público que se anunciou no BOP do dia 08.11.2012, sen que se presentaran ningunha alegación. Nova redacción do parágrafo segundo do artigo 5. da Ordenanza Fiscal Reguladora da Taxa por prestación do servizo de abastecemento de auga. Parágrafo segundo: Establecese unha cota mínima para todos os usuarios de 25 euros ó ano, cota que se lle unirá a cota por consumo. Cerdido, 17 de decembro de 2012 A alcaldesa Ana Rodriguez Montero
26/12/2012 | Administración LocalMunicipal
Cerceda
Medio Ambiente e Sanidade
Solicitude de licencia municipal para a apertura dunha moblería na Avenida de Galicia núm.17 (Cerceda)

Don Juan Indalecio Zurimendi Taco actuando en nome e representación de MUEBLES CERCEDA, S. L. L solicitoulle a esta alcaldía unha licencia de apertura para unha moblería, que se vai emprazar na Avenida de Galicia núm.17( Cerceda). Clave de expediente: MAS/133 2012. Xa que esta solicitude cumpre o disposto no Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 13 de decembro de 2012 O alcalde José García Liñares
26/12/2012 | Administración LocalMunicipal
Brión
Aprobación definitiva de expediente de modificación de créditos

EDICTO O Pleno do Concello, en sesión do 28 de novembro de 2012, aprobou inicialmente o expediente de modificación de créditos MC 15/2012, de créditos extraordinarios e suplementos de créditos financiado con cargo ao remanente líquido de tesourería para gastos xerais e con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de reducción, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Brión, 21 de decembro de 2012. O alcalde Asdo.: José Luis García García
26/12/2012 | Administración LocalMunicipal
Bergondo
Urbanismo
Información pública

Intentada a notificación a Herederos de D. José Sánchez Ferreiro en calidad de propietaria da nave colindante coa parcela D-6 do polígono industrial de Bergondo e non podendo realizar a mesma no derradeiro domicilio coñecido, procedese a piblicación da mesma no amparo do disposto no artigo 59.5 da Lei 30/1992, de 26 de novembro de Réxime Xurídico das Administracións e do Procedemento Administrativo Común e procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación, informándolles do seguinte: D. Robert Paul Berouijil Miralles, en representación de ELECTRÓNICA NOROESTE SERVICIOS GENERALES S. L., solicitou desta Alcaldía licencia municipal para a instalación da actividade empresa instaladora de sistemas de comunicacións, a emplazar na parcela D-6, do polígono industrial de Bergondo, en cumprimento do disposto polo apartado 3º), do artígo núm.8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública por período de vinte días hábiles, para que as persoas que se consideren afectadas dalgún xeito pola actividade que se pretende establecer, poidan formula-las reclamacións ou observacións que consideren oportunas. O expediente pódese consultar, durante as horas de oficina, no Servizo de Urbanismo deste Concello, donde se atopa de manifesto. O que se lle comunica a Vostede como veciño inmediato ó lugar donde se pretende empraza-la mencionada actividade, segundo a relación de colindantes de data 8 de novembro de Bergondo, 17 de decembro de 2012 A Alcaldesa Alejandra Pérez Máquez
26/12/2012 | Administración LocalMunicipal
Cerdido
Modificación da Ordenanza fiscal do servizo de piscina

Cómpre publicar o texto integro da modificación da ordenanza fiscal reguladora da taxa pola prestación do servizo de piscina municipal aprobada polo Pleno do Concello de Cerdido do día 31.10.2012, xa que transcorreu o período de exposición ao público que se anunciou no BOP do dia 08.11.2012, sen que se presentaran ningunha alegación. A. Piscina climatizada O servizos deportivos do concello determinan a duración da quenda en función do número de usuarios, idade, nivel. Cerdido, 17 de decembro de 2012 A alcaldesa Ana Rodriguez Montero
26/12/2012 | Administración LocalMunicipal
Betanzos
Aprobación 2ª convocatoria subvencións área rehabilitación 9ª fase

A Xunta de Goberno Local do Concello de Betanzos reunida en sesión de 13 de decembro de 2012 adoptou acordo de aprobación da 2ª CONVOCATORIA DE SUBVENCIÓNS PARA ACTUACIÓNS DE REHABILITACIÓN DE VIVENDAS NA ARCH BETANZOS, 9ª FASE, OBXECTIVOS 2011 EN EXECUCIÓN DO ACORDO DA COMISIÓN BILATERAL CELEBRADA O 14 DE MAIO DE 2012 ENTRE O MINISTERIO DE FOMENTO, O INSTITUTO GALEGO DA VIVENDA E SOLO DA XUNTA DE GALICIA E O CONCELLO DE BETANZOS, quedando aberto o prazo de UN MES, contado desde o día seguinte ao da publicación deste anuncio no Boletín Oficial da Provincia de A Coruña, para a presentación de actuacións de rehabilitación de vivendas promovidas por persoas físicas ou comunidades de propietarios. As bases da convocatoria rexeranse polas publicadas no BOP nº 133 de 13 de xullo de 2012 para a primeira convocatoria, con excepción do prazo de presentación de solicitudes, e polos criterios establecidos na Ordenanza municipal reguladora das axudas á rehabilitación de vivendas e demáis normativa aplicable. Os interesados deberán acompañar á súa solicitude a documentación segundo os modelos normalizados que figuran como anexos á convocatoria publicada no BOP nº 133 de 13 de xullo de 2012. As solicitudes deberán ir dirixidas á Oficina de Rehabilitación Municipal do Concello de Betanzos, presentándose preferentemente no rexistro do Concello, podendo facelo tamén polos restantes medios previstos no artigo 38.4º da Lei 30/1992, de 26 de novembro, de réxime xurídico das administracións públicas e do procedemento administrativo común Toda a información así como modelos de solicitude e anexos será facilitada aos interesados na Oficina de Rehabilitación Municipal do Concello de Betanzos, sita na Praza da Constitución nº 1, 15300 Betanzos, en horario de 9:00 a 14:00 horas, estando tamén publicados na páxina web do Concello de Betanzos na dirección www.betanzos.net.En Betanzos, a 14 de decembro de 2012. O ALCALDE-PRESIDENTE Asdo.- José Ramón García Vázquez